**POZIV ZA PODNOŠENJE PREDLOGA PROJEKATA ZA NACIONALNE GRANTOVE**

 **za poboljšanje pristupa socijalnim i ekonomskim pravima ranjivih grupa stranaca u Republici Srbiji**

**Uključivanje stranaca u ZB – pristup socijalnim i ekonomskim pravima**

**Inclusion of FOreigners in WB – accesS To social and Economic Rights (FOSTER)**

Beogradski centar za ljudska prava

Kneza Miloša 4

Beograd, Srbija

Telefon: (381 11) 3085 328

E-mail: bgcentar@bgcentar.org.rs

i

Grupa 484

Pukovnika Bacića 3

Beograd, Srbija

Telefon: (381 11)4048595

E-mail: office@grupa484.org.rs

20. decembar 2023.

**KONTEKST**

U izveštajima Evropske Unije, situacija u zemljama Zapadnog Balkana i dalje je obeležena značajnim nedostacima u ispunjavanju ključnih političkih kriterijuma. Region se nalazi u ranoj fazi priprema za slobodu kretanja radnika i pristup tržištu rada. Iako su institucionalni i zakonodavni okviri za zaštitu i unapređenje ljudskih prava i sloboda i zaštitu od diskriminacije razvijeni i uglavnom usklađeni sa zakonodavstvom EU, u praksi i dalje predstavlja izazov obezbeđivanje jednakih mogućnosti, posebno za strance i marginalizovane grupe. Ekonomski i investicioni plan za Zapadni Balkan 2021-2027 ima za cilj da podstakne regionalnu saradnju i približavanje EU i nudi put za uspešnu regionalnu ekonomsku integraciju koja će na kraju ubrzati proces EU integracija. Da bi se ovo postiglo, ključno je, između ostalog, poboljšati opštu društvenu uključenost u društva Zapadnog Balkana, uključujući uključivanje stranaca. Akcioni plan za integraciju i inkluziju 2021-2027 priznaje da je izazov integracije i inkluzije posebno relevantan za migrante. Nadalje se naglašava da je promovisanje integracije i inkluzije snažno povezano sa imperativom ekonomskog razvoja.

U dokumentu o jačanju sistema upravljanja migracijama u regionu Zapadnog Balkana (2020) navedeno je da šeme za integraciju i migraciju radne snage spadaju u oblasti angažovanja koje se najmanje podržavaju i da za dalje unapređenje treba poboljšati sve aspekte migracionih kapaciteta. Pokretanjem inicijative Otvoreni Balkan i jačanjem Berlinskog procesa, očekuje se intenziviranje migracionih kretanja unutar regiona. Iako su države odgovorne da obezbede odgovarajuće usluge, ostvarivanje osnovnih ljudskih prava stranaca u velikoj meri zavisi od pomoći i podrške organizacija civilnog društva (OCD). U takvom kontekstu, migraciona dinamika stvara potrebu za dodatnim osnaživanjem i nadogradnjom znanja tih organizacija. Organizacije civilnog društva iz celog regiona Zapadnog Balkana biće obučene o stvaranju funkcionalnih sistema koji omogućavaju strancima pristup osnovnim pravima, uključujući programe integracije i podršku zajednice. Akcija će ojačati kapacitete OCD i nacionalnih instituta za ljudska prava (NILJP) da doprinesu kreiranju politika, promociji i zaštiti ljudskih prava stranaca i njihovom uključivanju u održivi društveni i ekonomski razvoj regiona ZB. OCD će biti osnažene znanjem i veštinama u razvoju i implementaciji nacionalnih i regionalnih projekata i zagovaračkih materijala za unapređenje socijalnih i ekonomskih prava ugroženih stranaca.

Što se tiče stanja na nacionalnom nivou, u Republici Srbiji je tokom 2022. godine ukupan broj dozvola za privremeni boravak bio 59.066, (22.351 za državljane Ruske Federacije, 11.993 za državljane Kine, 6.174 za državljane Turske, 1.847 za državljane Indije, 1.130 za državljane Severne Makedonije i 15.571 za ostale). Od ukupnog broja dozvola za privremeni boravak, 35.805 je izdato zbog zaposlenja, 17.848 zbog spajanja porodice, 2.131 zbog studiranja i 3.295 iz ostalih razloga.[[1]](#footnote-1) U istom periodu, vlasti su u vladine centre prijavile 129.679 novih dolazaka migranata, podneto je 320 zahteva za azil i izdato je 30 pozitivnih odluka, dok je 1.115 lica koja su izbegla iz Ukrajine dobila privremenu zaštitu u Srbiji.[[2]](#footnote-2)

**SVRHA POZIVA**

Ova akcija je pokrenuta u okviru projekta „Uključivanje stranaca u ZB – pristup socijalnim i ekonomskim pravima (FOSTER)“ koji je razvijen kao regionalni odgovor 7 OCD povezanih u Balkanski savet za izbeglice i migracije (BRMC) [[3]](#footnote-3) i Danski savet za izbeglice (DRC) na zajedničke izazove vezane za migraciju u regionu Zapadnog Balkana, sa fokusom na osnovna ljudska prava različitih ranjivih grupa migranata i stranaca, posebno njihov pristup socijalnim i ekonomskim pravima. Projekat finansira Evropska unija u okviru projekta EU civilno društvo i medijski program u korist Zapadnog Balkana i Turske za 2021-2023. (IPA III) u okviru lota „Ljudska prava, antidiskriminacija i interkulturalni dijalog“ .

**a. Ciljevi** *(videti Smernice za podnosioce prijava, odeljak 2)*

**Opšti cilj** je u potpunosti zaštićena i promovisana osnovna prava stranaca u regionu ZB, u skladu sa standardima EU, sa posebnim fokusom na ekonomska i socijalna prava ugroženih stranaca.

**Specifični cilj** je ojačani kapaciteti OCD i institucija za ljudska prava da doprinesu kreiranju relevantnih politika, promovisanju i zaštiti osnovnih prava ugroženih stranaca i njihovom uključivanju u održivi društveni i ekonomski razvoj u regionu ZB.

**b. Ciljne grupe** *(videti Smernice za podnosioce prijava, odeljak 2)*

1. Ranjive grupe stranaca, kao što su regularni i neregularni migranti, izbeglice, žrtve različitih krivičnih dela i druge ugrožene osobe među strancima u zemljama ZB;

2. Državne i lokalne institucije;

3. Mediji;

4. Lokalni građani i opštine.

**c. Obim delatnosti**

Podnosioci prijava su pozvani da predlože aktivnosti koje procenjuju kao relevantne za ciljeve Poziva.

Primeri aktivnosti *(videti Smernice za podnosioce prijava, odeljak 4 – Vrste aktivnosti)*:

* radionice, seminari i druge aktivnosti obuke i mentorstva, posebno uključujući one koje imaju za cilj da podrže razvoj relevantnih internih kapaciteta (organizacija aplikanata);
* aktivnosti koje imaju za cilj pružanje konkretnih usluga koje odgovaraju na potrebe ugroženih stranaca i/ili drugih relevantnih ciljnih grupa, uključujući pravnu pomoć, psihosocijalnu podršku, zdravstvenu zaštitu, itd.;
* aktivnosti koje promovišu socijalnu inkluziju, rodna pitanja, međukulturnu i/ili međureligijsku pismenost i dijalog;
* aktivnosti u cilju borbe protiv diskriminacije i/ili saradnje sa relevantnim nezavisnim organima;
* kampanje vezane za podizanja svesti javnosti i komunikaciju;
* medijske kampanje, produkcija vesti i relevantnih informativnih alata (leci itd.);
* obrazovanje i obuka, uključujući lokalne medije kao ciljne grupe;
* aktivnosti jačanja nadzorne uloge OCD u sprovođenju relevantnih politika i reformi;
* praćenje politike i objavljivanje relevantnih izveštaja o monitoringu;
* aktivnosti istraživanja, analize i zastupanja;
* aktivnosti koje promovišu sprovođenje relevantnih zakona i propisa;
* aktivnosti koje podržavaju diskusiju između različitih zainteresovanih strana i/ili konsultacije sa zainteresovanim stranama, uključujući uspostavljanje dijaloga sa političkim partijama ili lokalnim zakonodavnim telima;
* aktivnosti koje promovišu saradnju i razmenu između različitih lokalnih zajednica i lokalnih samouprava, u cilju podrške položaju stranaca u njihovim zajednicama;
* aktivnosti jačanja umrežavanja i izgradnje koalicija, posebno kroz razmenu informacija, razmenu iskustava i zajedničko zagovaranje;
* druge aktivnosti koje unapređuju promociju i zaštitu osnovnih prava i pristupa uslugama.

**PRAVILA ZA PODNOŠENJE PREDLOGA** *(Pogledajte Smernice za podnosioce prijava, odeljak 4.)*

Podobnost podnosioca prijave

Da bi se kvalifikovao za grant, podnosilac prijave mora:

• biti pravno lice registrovano do 1. decembra 2023. godine;

• biti osnovan u Republici Srbiji;

• biti neprofitan;

• organizacija civilnog društva;

• biti direktno odgovoran za pripremu i upravljanje akcijom.

Geografska pokrivenost. Predložene aktivnosti moraju se odvijati na teritoriji Republike Srbije.

Trajanje predloženih aktivnosti. Podnosilac prijave treba da predvidi da sve projektne aktivnosti budu završene za **šest (6) meseci** od datuma ugovaranja.

Broj grantova. Biće podržana **do četiri** nacionalna projekta. Svaka organizacija može da podnese samo jednu prijavu.

Iznos sredstava. Do **5.500,00 evra**.

**INFO SESIJA** *(Pogledajte Smernice za podnosioce prijava, odeljak 5.)*

Info sesija o procesu selekcije u vezi sa implementacijom, finansijskim praćenjem projekta i izveštavanjem biće organizovana onlajn 27. decembra 2023. u 13.00 časova. Svi zainteresovani se mogu prijaviti za učešće na Info sesiji do 26. decembra 2023.

**POSTUPAK PODNOŠENJA PRIJAVE** *(Pogledajte Smernice za podnosioce prijava, odeljak 5)*

Prijava mora biti podneta na dostavljenim obrascima za prijavu, na engleskom ili srpskom jeziku, i mora biti popunjena u potpunosti prema datim uputstvima u Uputstvima za podnosioce prijava.

**ROK ZA PRIJAVE: 20. januar 2024. godine**

**KONTAKT:**

Predloge projekata, prijave za info sesiju, kao i sva pitanja i zahteve za eventualna pojašnjenja slati na e-mail adrese: katarina@bgcentar.org.rs i gordana.grujicic@grupa484.org.rs .

Registraciju za info sesiju je moguće obaviti i preko linka: <https://forms.gle/LJW9wqrq3i1qegjq8> .

1. Migracioni profil Republike Srbije, str. 15. [↑](#footnote-ref-1)
2. UNHCR Srbija ažurirane informacije, decembar 2022. [↑](#footnote-ref-2)
3. Albanski helsinški komitet (AHC), Beogradski centar za ljudska prava (BCHR), Program za građanska prava Kosovo\* (CRP/K), Grupa 484, Udruženje mladih pravnika Makedonije (MILA), Pravni centar Podgorica i Vaša prava Bosne i Hercegovine (VP BiH). [↑](#footnote-ref-3)